﻿Potro LâoïLi (1871—1912) îmi amintesc de o zd ploioasă de martie, cînd în faţa Teatrului National s-a oprit un dric pompos, înconjurat de o mare de oameni, şi s-au rostit discursuri Petre Liciu pornea pe ultimul său drum în acel an 1912, în care — după cîteva luni — avea să vină de la Berlin vestea morţii lui I L Caragiale Eram în pragul vieţii universitare care începea pentru cei din generaţia mea, generaţie care asociase de mult teaCxul ca pe un element important în viaţa intelectuală în for- maţie Teatrul ne atrăgea, tot ce era în legătură eu el ne interesa, şi condescen- denta prietenie a unui mare actor ne fericea Unei asemenea împrejurări noro- coase i-am datorat apropierea de Petre Liciu, nu numai un mare actor eu o gamà varïata, dar şi un iscoditor neobosit in tainele artei sale, şi un născocitor de so- luţii "pentru minunatele lui realizări L-am ascultat de multe ori, dizertînd în intimitate asupra artei sale, şi am asistat la un moment emoţionant, cînd Liciu, actor de comédie, de la Alecsandri pînă la comedia uşoară ce se juca pe vremea aceea, se notarise să încerce drama Pregătea rolul lui Isidore Lechat din Banii şi era stăpînit de emoţii, de panică chiar Explica ispita càreia nu i-a putut rezista de a încerca rolul şi mărturisea eu voce scăzută interlocutorului său : „E greu, că m-aşteaptă toţi la potecă !" Nu era numai raspunderea rolului pe care o resimţea, dar şi o anumită animozitate care nu-i făcea zilele prea fericite Liciu a jucat, şi a fost o biruinţă, după cum biruinţă fusese Hlestakov şi avea să fie Ştefăniţă din Viforul Dacă încercăm să reconstituim tehnica actorului, de la compunerea plasticà a rolului şi pînă la adîneirea lui interpretative, desigur că Petre Liciu este mo- delul cel mai complet pe care ni-1 putem alege Liciu, care era şi scriitor, poseda şi o viziune plastică a rolurilor sale, pe care şi le alcătuia eu mînă de maestru Petre Locusteanu — cronicar al acelor vremuri şi autor dramatic şi el — vorbeşte într-un articol despre această pro­ blème a transformărilor izbutite aie lui Liciu, atribuind-o mai aies unei expresii neutre, am scrie, a feţei sale, care astfel s-ar fi putut adapta tuturor interpréta- www cimec ro64 In rolul Ştcfăniţă din „Viforul" de In rolnl Tokeramo din „Taifun" de Delavrancea Lengyel rilor Nu credem că Locusteanu a avut dreptate Faţa lui Liciu purta permanent pe ea o grimasă, între veselie şi sarcasm, care, dacă nu trebuia să dispară de la roi la roi, în orice caz, trebuia folosită inteligent, deviate pentru diferitele ex- presii pe care le avea de luat Diavolul, Taifun şi Viforul sînt, poate, piesele în care Liciu a izbutit celé mai bune compuneri plastice ale rolurilor, care de multe ori îl ascundeau atit de bine încît ar fi fost greu să-1 recunoşti Petre Liciu era ceea ce se numeşte „un actor de cap", adică un actor care se foloseşte mai presus de orice de inteligenţă, pentru a da o sinteză expresivă din tot ceea ce o analiză minuţioasă si clară a desluşit în datele rolului său Sub raportul acesta, semăna foarte mult cu Alexandru Davila, ca actor Temperament stăpînit, frînat, ferit de excesele unor izbucniri, Liciu se pricepea să adauge fie- càrui personaj interprétât un tic fizic, al gestului, sau o remarcabilă mobilitate a feţei în Tokeramo din Taifun, o linişte adîncă îi învăluia personajul, o linişte în care simţeai însă că se urzesc hotărîrile nestrămutate şi vicleşugurile De multe ori, Liciu îşi mişca personajul, dinamic, cînd era cazul, ca la Ştefăniţă, printr-un fel de zvîcnire a trupului, întovărăşită de o mică săritură, din care cădea apoi frînt pentru cîteva clipe, în zigzagurile dramatice ale carierei rolului Ticul acesta îl folosea adesea şi Soreanu, dar fără prăbuşirea finală, fară frîngerea de cîteva clipe, ceea ce la Liciu punea, cu mînă de maestru, pata sumbră a zbu- ciumului şi a dramei Actor pro-fund realist, observator al vieţii pînă în celé mai mici amănunte, el transcria bogata culegere a celor văzute, pe scenă ca actor şi la masa de lucru ca scriitor de spirituale monoloage, pe care apoi actorul le spunea cu vervă, cu umor, cu ascuţime O deosebită claritate în expunere a unui spirit cultivât făcea din Petre Liciu, cînd voia şi simţea un interes de iniţiere, un minunat dascăl în aie teatrului, fie pentru profesionişti, fie pentru simplii amatori A trăit puţin : 41 de ani Fără îndoială că dacă i-ar fi fost dăruită o viaţă mai lungà, ar fi adaos multe alte creaţii inteligentelor şi neuitatelor sale reali- zări scenice Ion Marin Sadoveanu 5 — Teatrul nr 7 www cimec ro